कासगंज: आज श्री गणेश इन्टर कालेज में कृषि विभाग के तत्वावधान में संकल्प से सिद्धि कार्यक्रम का आयोजन किया गया। इसके अंतर्गत वर्ष 2022 तक नए भारत के निर्माण का संकल्प सभी उपस्थित अधिकारियों/कर्मचारियों तथा कृषक बन्धुओं द्वारा लिया गया। जिस प्रकार सन् 1942 में हमारे स्वतंत्रता संग्राम सेनानियों द्वारा अंग्रेजों भारत छोड़ो का संकत्प लिया गया था और 1947 में वह सिद्ध हुआ, उसी तर्ज पर वर्ष 2017 में नए भारत के निर्माण का संकल्प लिया जा रहा है और उसकी सिद्धि 2022 में होगी। नए भारत को स्वच्छ, गरीबी मुक्त, भ्रष्टाचार मुक्त , आतंकवाद मुक्त, सम्प्रदाय मुक्त जातिवाद मुक्त बनानें तथा कृषि आय को दोगुना करने का संकल्प लिया गया।